Yersinia pestis
Yersinia pestis (ranije Pasteurella pestis) jest bakterija, Gram-negativni štapić, iz roda Yersinia, koji kod ljudi može uzrokovati bolest kugu. Bakterija je fakultativni anaerob, a primarno je bolest glodavaca. Kroz historiju je najpoznatiji oblik kuge, bubonska kuga, bolest koja je uzela veliki broj života, pa se čak i dio historije naziva Doba kuge. Bubonska kuga se širi ugrizom buhe, koja sa zaraženog glodara prenese bakteriju na čovjeka. Ostali poznatiji primarni oblici bolesti koje može uzrokovati Yerisnia pestis su plućna kuga i septička kuga. Bakterija rijetko može izazvati faringitis ili primarni meningitis. Bakteriju je otkrio Alexandre Yersin, švicarsko-francuski bakteriolog, 1894. tokom epidemije kuge u Hong Kongu.